CELEX: 32017D0919
Language: lv
Date: 2017-05-29 00:00:00
Title: Komisijas Īstenošanas lēmums (ES) 2017/919 (2017. gada 29. maijs), ar ko groza Komisijas Īstenošanas lēmumu (ES) 2016/1942 par Eiropas Investīciju projektu portāla specifikācijām

30.5.2017   
            
            
               LV
            
            
               Eiropas Savienības Oficiālais Vēstnesis
            
            
               L 139/78
            
         KOMISIJAS ĪSTENOŠANAS LĒMUMS (ES) 2017/919
   (2017. gada 29. maijs),
   ar ko groza Komisijas Īstenošanas lēmumu (ES) 2016/1942 par Eiropas Investīciju projektu portāla specifikācijām
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2015. gada 25. jūnija Regulu (ES) 2015/1017 par Eiropas Stratēģisko investīciju fondu, Eiropas Investīciju konsultāciju centru un Eiropas Investīciju projektu portālu, ar ko groza Regulas (ES) Nr. 1291/2013 un (ES) Nr. 1316/2013 – Eiropas Stratēģisko investīciju fonds (1), un jo īpaši tās 15. panta 1. punktu,
   tā kā:
   
               (1)
            
            
               Ar Regulu (ES) 2015/1017 Komisijai ar Eiropas Investīciju bankas (EIB) atbalstu uzticēts pienākums izveidot Eiropas Investīciju projektu portālu (EIPP). EIPP ir tāds publiski pieejams investīciju projektu tīmekļa portāls, kas darbojas kā platforma, ko izmanto, lai popularizētu projektus potenciālo investoru vidū visā pasaulē.
            
         
               (2)
            
            
               EIPP specifikācijas ir izklāstītas Komisijas Īstenošanas lēmumā (ES) 2016/1942 (2).
            
         
               (3)
            
            
               Pieredze, kas gūta, pārvaldot EIPP, liecina, ka būtu jāgroza konkrēti noteikumi, lai saskaņā ar Eiropas Savienības mērķi atbalstīt MVU un uzņēmējdarbību īpaši piesaistītu vairāk mazāku projektu atbalstītāju, MVU un vidējas kapitalizācijas sabiedrību projektu. Tādēļ projekta minimālās izmaksas būtu jāsamazina no EUR 5 milj. līdz EUR 1 milj.
            
         
               (4)
            
            
               Lai palielinātu interesi par EIPP un nediskriminējošā veidā samazinātu izmaksas projektu atbalstītājiem, un tādējādi dotu EIPP stimulu publicēt vairāk projektu, nebūtu jāiekasē pieteikuma apstrādes maksa no projektu atbalstītājiem. Lai EIPP nodrošinātu kvalitatīvu projektu publicēšanu, būtu jāsaglabā Īstenošanas lēmuma (ES) 2016/1942 pielikuma 3. iedaļā izklāstītā projektu pārbaude,
            
         IR PIEŅĒMUSI ŠO LĒMUMU.
   1. pants
   Īstenošanas lēmumu (ES) 2016/1942 groza šādi:
   
               1)
            
            
               lēmuma 2. panta a) punktu aizstāj ar šādu:
               
                           “a)
                        
                        
                           projekta (vai programmas, kuru veido mazāki projekti) kopējās izmaksas ir vismaz EUR 1 000 000;”;
                        
                     
         
               2)
            
            
               lēmuma 3. pantu aizstāj ar šādu:
               “3. pants
               Pieteikuma apstrādes maksu neiekasē.”;
            
         
               3)
            
            
               pielikuma 4. iedaļu svītro.
            
         2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2017. gada 29. maijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 169, 1.7.2015., 1. lpp.
   
   
      (2)  Komisijas 2016. gada 4. novembra Īstenošanas lēmums (ES) 2016/1942 par Eiropas Investīciju projektu portāla specifikācijām un ar ko atceļ Īstenošanas lēmumu (ES) 2015/1214 (OV L 299, 5.11.2016., 86. lpp.).